﻿http://ebooks unibuc ro/StiinteCOM/tabarcea/3 htm Înţelegerea şi folosirea emoţiilor în publicitate Richard W Mizerski J Dennis White Richard Mizerski este profesor de marketing la Universitatea Statului Florida din Tallahassee Dr Mizerski a obţinut licenţa la Northwestern University şi doctoratul în economie şi administrarea afacerilor la Universitatea din Florida A predat la facultăţile de marketing ale universităţilor statelor Arizona şi Cincinnati Înainte de a deveni profesor la Universitatea Statului Florida, dr Mizerski a făcut parte din Comisia Federală de Comerţ (FTC) din Washington D C , în calitate de consultant în probleme de publicitate şi marketing Mizerski este şi directorul laboratorului pentru studiul comportamentelor de consum de la Universitatea Statului Florida Cercetările lui privesc în general modul în care consumatorii prelucrează mesajele publicitare, şi efectul acestora asupra deciziilor de consum Cercetările dr Mizerski au apărut în The Journal of Marketing, The Journal of Marketing Research şi în The Journal of Consumer Research J Dennis White face parte din catedra de marketing a Facultăţii de Afaceri de la Universitatea Statului Florida Dr White a obţinut masteratul şi doctoratul în psihologie socială experimentală la Universitatea Statului Iowa Cercetările sale se concentrează asupra unor aspecte privind deciziile consumatorului şi economia comportamentala Aceste cercetări au fost publicate în The Journal of Personality and Social Psychology, şi în lucrările Asociaţiei Americane de Marketing, ale Academiei de Ştiinţe ale Marketingului şi ale Institutului American de Ştiinţe Decizionale Emoţiile au o influenţă semnificativă asupra deciziilor de achiziţie şi de consum a numeroase produse O bună exemplificare a acestui fenomen e oferită de piaţa dulciurilor şi a produselor alimentare, în cazul căreia, reacţiile consumatorilor sunt rezultatul unui număr considerabil de situaţii pline de încărcătură emoţională care pot fi exploatate de strategia publicitară În copilărie, dulciurile sunt adesea folosite pentru recompensarea unui comportament adecvat, în timp ce, pentru adulţi, ele au valoarea unui cadou, a unui "mesaj" pozitiv cu ocazia unor evenimente ca: Ziua Sfântului Valentin, aniversările de tot felul şi zilele de naştere Pe de altă parte, mulţi consumatori cred că dulciurile în exces au consecinţe negative Valorificând, în demersurile publicitare aceste experienţe din trecut, şi altele similare, vânzătorul de dulciuri poate încerca, fie să reducă atitudinile emoţionale negative faţă de marcă sau faţă de clasa de produse, fie să le accentueze pe cele pozitive Emoţiile par să joace un rol asemănător şi în cazul altor produse de consum, ca tutunul, băuturile alcoolice, automobilele, cât şi în cazul multor produse alimentare Comportamentele emoţionale, empirice şi estetice, care în mod tradiţional depăşesc sfera marketingului tradiţional, se bucură în prezent de o deosebită atenţie Deşi unii sunt chiar de părere că aceste aspecte ale activităţii de consum merită un studiu de sine stătător, practicienii şi-au dat seama că înţelegerea dinamicii experienţei emoţionale poate să contribuie la dezvoltarea strategiei de marketing Deşi cunoştinţele noastre actuale privind experienţa emoţională a cumpărătorului/consumatorului sunt relativ limitate,acest articol va încerca să structureze ceea ce se ştie în acest domeniu, aplicând totul, sferei publicităţii CONTEXTUL ACTUAL De ceva vreme, se constată unele încercări de integrare şi înţelegere a emoţiilor Multe dintre aceste eforturi au fost îndreptate către studierea influenţei potenţiale pe care o au apelurile la frică şi la umor Recent însă, a apărut un amestec mult mai colorat de mesaje orientate pe emoţii De exemplu, reclama "Mean Joe Greene" ("Joe Greene cel rău") introduce o temă de acceptare şi bună-dispoziţie (o combinaţie emoţională care duce la formarea prieteniei) 1 (EFECTE SPECIALE) BĂIATUL: D-le Greene, d-le Greene! GREENE: Ce-i? BĂIATUL: Pot să v-ajut cu ceva? 2 GREENE: Î-î 3 BĂIATUL: Voiam numai să vă spun că eu cred - cred că sunteţi cel mai tare dintre toţi 4 GREENE: Bine, bine 5 BĂIATUL: Nu vreţi Cola mea? E-n regulă Pot să v-o dau 6 GREENE: Nu BĂIATUL: Pe bune Pot să v-o dau 7 GREENE: Bine Mersi 8 (MUZICĂ) 9 FVO: O Cola c-un zâmbet… 10 …mă face să mă simt bine Mă face să mă simt grozav 11 BĂIATUL: Ne mai vedem COR: Aşa şi trebuie să fie Mi-ar plăcea să văd… 12 GREENE: Puştiule! 13 COR: …pe toată lumea zâmbind cu mine Coca-Cola… GREENE: ţine 14 COR: …adaugă un strop de viaţă O Cola şi… BĂIATUL: Uau! Mulţumesc de-o mie de ori, Joe! 15 COR: …un zâmbet În mod similar, o reclamă a AT&T (American Telegraph & Telephone), "Bunica lui Joey", foloseşte alternanţa de tristeţe şi bună-dispoziţie evocate de o scenă în care un cuplu de vârsta a treia caută o scuză pentru a-i telefona nepoţelului 1 (MUZICĂ) BĂTRÂNA: A fost frumos să-l avem iar pe copil în casă 2 BĂTRÂNUL: Hm… 3 BĂTRÂNA: O, sper să nu răcească A strănutat o dată săptămâna asta 4 BĂTRÂNA: Drumul până acasă e aşa de lung… 5 BĂTRÂNUL: Fac două ore cu avionul Au ajuns acasă de câteva ceasuri deja 6 BĂTRÂNA: Dar au uitat păturica copilului 7 BĂTRÂNUL: Au o grămadă de pături 8 BĂTRÂNA: Şi dacă îşi închipuie că au uitat-o în avion? 9 BĂTRÂNUL: Ei?… BĂTRÂNA: Hm?… 10 BĂTRÂNUL: De ce nu le dai un telefon? BĂTRÂNA: Bine, o să-i sun, dacă asta te face să te simţi mai bine 11 (RÂSETE) COR CÂNTĂ: Întinde mâna şi atinge pe cine vrei (MUZICA STOP) Până în prezent, discuţiile privind folosirea strategică a emoţiilor s-au referit doar la elemente izolate ale procesului Această lucrare va încerca să integreze utilizările sau rolurile potenţiale pe care emoţia le poate avea în strategia publicitară Utilizări ale emoţiei în publicitate Deşi poate fi imaginat un număr aproape nelimitat de aplicaţii, suscitarea unor reacţii emoţionale prin publicitate pare să îmbrace trei tipuri de utilizare diferite, dar legate între ele Probabil că emoţia este cel mai adesea folosită pentru a produce o anumita atitudine în raport cu marca sau cu întreaga clasa de produse Există numeroase exemple în care suscitarea unei mari varietăţi de reacţii emoţionale este menită a-l face pe consumator să se simtă "bine", "confortabil" sau "asigurat" atunci când se gândeşte la o marcă sau la un produs O aplicaţie la fel de importantă constă în prezentarea emoţiilor ca beneficiu distinct ce rezultă din consumarea mărcii sau a clasei de produse În cele din urmă, emoţiile pot fi folosite pentru a spori eficacitatea transmiterii mesajului publicitar Emoţiile şi atitudinile faţă de marcă Folosirea temelor, simbolurilor sau a altor materiale emoţionale în publicitate se poate dovedi eficientă în dezvoltarea şi perpetuarea reacţiilor pozitive faţă de un produs Prin generarea unei serii de "sentimente" sau „stări" şi prin asocierea acestor experienţe cu marca sau clasa de produse, se pot dezvolta şi menţine imagini puternice Se presupune că dezvoltarea acestei imagini de marcă se poate petrece în două moduri Folosirea materialului emoţional poate duce la asocierea directă dintre reacţiile emoţionale existente şi aluziile la marcă De exemplu, prin alăturarea numelui McDonald's cu o serie de scene în care apar adolescenţi fericiţi şi lipsiţi de griji, ar trebui să se obţină formarea unei asociaţii relativ permanente între marcă şi aceste emoţii Un al doilea mod ţine de faptul că cercetătorii au demonstrat importanţa, în strategia promoţională, a atitudinii consumatorului faţă de reclama în sine Se pare că o atitudine pozitivă faţă de o discursul publicitar rezultă din aluziile emoţionale din acea reclamă şi contribuie la dezvoltarea unei imagini de marcă favorabile Aluziile din execuţia creativă care corespund unei ambianţe plăcute ar trebui să fie astfel alese, încât să poată produce emoţia dorită Indiferent de maniera specifică în care sunt formate diversele legături, asocierea răspunsurilor emoţionale cu aluzii de marcă ar trebui să aibă ca rezultat formarea unei imagini pozitive care să faciliteze cumpărarea produsului De exemplu, atunci când un consumator va întâlni aluzii legate de marcă în raftul unui magazin, el îşi va aminti imagistica şi experienţele emoţionale asociate, care au fost iniţial prezentate în reclamele mărcii S-a sugerat că aspectele empirice ale emoţiei ţin în primul rând de componenta motorie (de exemplu musculară, viscerală, cardiovasculară, glandulară etc ) ce generează atitudinea faţă de marcă Astfel, când un consumator "înmagazinează" afecte, el înmagazinează, de fapt, aceste tendinţe motorii care, împreună cu alte lucruri, pot fi asociate exclusiv cu o marcă Această gamă largă de corelări emoţionale ar putea să diferenţieze efectiv marca vizată de concurenţii săi, având un impact puternic asupra preferinţei consumatorului pentru acea marcă Emoţia ca beneficiu Mai mult decât atât, cercetătorii au lansat ipoteza că excitarea emoţională a consumatorului poate fi o motivaţie majoră în achiziţia unor produse cum ar fi romanele, reprezentaţiile teatrale şi evenimentele sportive Într-adevăr, experienţa emoţională ce rezultă din achiziţia sau consumul produsului constituie un beneficiu distinct şi irezistibil al produsului Unele cercetări recente par să valideze acest punct de vedere Studiile asupra efectului consumului produselor alimentare sugerează mai multe influenţe ce pot fi interpretate ca beneficii ale produsului: - alimentele bogate în proteine sau carbohidraţi dau adesea o senzaţie de calm sau de somnolenţă; - consumul alimentelor ce conţin aminoacidul "tryptophan" poate reduce sensibilitatea la durere; - studii controlate făcute la Universitatea din Chicago arată că sensibilitatea unei persoane la porumb, grâu, lapte sau ouă poate produce stări de iritabilitate sau de furie În mod evident, folosirea şi evitarea de către consumator a multor produse alimentare poate să depindă de „răsplata" emoţională pe care i-o oferă respectivele produse Un program publicitar care încorporează o temă de tipul „emoţia ca beneficiu" poate reprezenta strategie de poziţionare absolut viabilă Totuşi, spre deosebire de folosirea emoţiei pentru a produce o atitudine pozitivă faţă de marcă, în cazul poziţionării unui produs pe baza unui beneficiu emoţional, obiectivul e să se demonstreze consumatorilor că este necesară o reacţie comportamentală (de exemplu, achiziţia produsului) pentru ca beneficiul să fie atins Această diferenţă critică arată faptul că, într-o strategie bazata pe „beneficiul emoţional", este vital ca prospectul să fi învăţat comportamentele necesare obţinerii unui bonus emoţional Emoţia ca factor de eficientizare a comunicării Pe lângă folosirea afectelor pentru a forma o anumită atitudine faţă de marcă sau pentru a deprinde consumatorul cu o reacţie comportamentală, emoţia poate juca un rol hotărâtor într-o campanie publicitară sporind impactului mesajului Acest efect asupra publicului a fost semnalat atunci când s-au testat reclame ce foloseau umorul Pe de altă parte, tot mai multe studii sugerează faptul că un individ care învaţă un material în timp ce se află într-o anumită stare de spirit pozitivă îşi va aminti mai uşor acel material De exemplu, subiecţilor unui experiment li s-a cerut să memoreze o listă de cuvinte pe când se aflau într-o stare de bună-dispoziţie, şi o alta - pe când se aflau într-o dispoziţie proastă Reamintirea cuvintelor a fost mai precisă când subiecţii s-au aflat într-o stare de bună-dispoziţie decât în cazul când aceştia erau într-o dispoziţie proastă Autorii studiului au fost de părere că dispoziţia favorabilă a acţionat ca un element catalizator pentru memorarea cuvintelor blocând interferenţa între ele Într-un al doilea studiu, subiecţii au fost stimulaţi să se simtă fericiţi sau trişti în timp ce citeau o poveste cuprinzând o serie de incidente fericite şi nefericite nelegate între ele, din viaţa unui personaj fictiv Cititorii fericiţi şi-au amintit mult mai multe incidente fericite decât cititorii trişti, în timp ce aceştia din urmă şi-au amintit mai multe incidente triste decât cei fericiţi "Întărirea" joacă un rol central în dezvoltarea predispoziţiilor de a reacţiona Descoperirile acestor cercetători arată că este în avantajul creatorilor de publicitate să includă în execuţia creativă un „context emoţional" În lipsa unui asemenea context, există riscul de a nu fi atinse nivelele adecvate de "awareness" În plus, folosirea unui material publicitar care evocă o stare sau o reacţie emoţională în concordanţă cu emoţia asociată unor experienţe anterioare legate de marcă, poate avea un efect deosebit în întărirea şi extinderea comportamentului faţă de brand Înţelegerea modului în care emoţiile influenţează comportamentul de consum Toată lumea este de acord că emoţiile reprezintă stări de excitare de o durată relativ scurtă, care pot fi stârnite de o mare varietate de aluzii, cum ar fi evenimente, persoane, obiecte sau reclama unei firme În general, excitarea emoţională presupune atât activităţi fiziologice, cât şi activităţi cognitive/mentale Rezultatele unor studii mai vechi păreau să susţină cu tărie că, deşi experienţa emoţională este influenţată de reacţiile fiziologice, tipul şi intensitatea unei experienţe emoţionale depinde de situaţie sau de informaţia cognitivă disponibilă pentru individ Un studiu ulterior a arătat că numai percepţia (cognitivă) a unor schimbări fiziologice (chiar dacă acestea nici nu se produseseră) era suficientă pentru a induce semnalarea unor stări emoţionale (măsurate ca preferinţă crescută) la unii indivizi Cercetări şi mai recente demonstrează că, în absenţa informaţiei cognitive, activitatea fiziologică poate provoca experienţe emoţionale Deşi în provocarea unor emoţii s-ar putea să nu fie întotdeauna necesare ambele tipuri de activitate, acestea sunt, evident, prezente în majoritatea situaţiilor din publicitate În plus, există astăzi dovezi clare care sprijină teza conform căreia emoţii diferite produc modele unice de reacţie în aceste două domenii Stările, pe de altă parte, sunt perioade mult mai lungi de excitare, de o natură mai curând stabilă decât pasageră Şi, lucrul cel mai important e că stările sunt mai puţin specifice decât emoţiile în termenii aluziilor distincte care le provoacă dezvoltarea Cu alte cuvinte, e mai uşor de identificat cu precizie evenimentul sau obiectul care a stârnit o emoţie Auzim adesea oameni spunând că o anumită persoană sau un anumit eveniment "i-a supărat rău" (stare emoţională), dar este mult mai greu să reperăm cu exactitate cauza unei "lipse de chef", a unei depresii sau a unei stări de disconfort general Folosirea temelor, simbolurilor sau a altor materiale emoţionale în publicitate poate avea, evident, un efect pozitiv asupra dezvoltării şi perpetuării reacţiilor pozitive faţă de un produs Definiţia potrivită, alcătuirea, ca şi procesele legate de evocarea emoţiilor sunt supuse unor numeroase controverse Pentru a oferi totuşi un context în care să se poată discuta despre relaţia dintre variatele elemente ale procesului emoţional şi strategia publicitară, prezentăm următorul model Deşi are la baza multe studii despre emoţii, acest model a fost totusi destul de criticat Ca atare, ar trebui luat doar ca un instrument folositor de organizare, şi nu ca o declaraţie teoretică definitivă: Figura 1 Se pare că există cinci elemente distincte care explică modul în care poate fi suscitată o emoţie prin publicitate, influenţându-se astfel comportamentul de piaţă Punctul logic de pornire este reclama însăşi, care furnizează aluziile publicitare sub forma unor scene sau evenimente înfăţişate în reclamă Dacă sunt eficiente, aceste aluzii ar trebui să provoace cel puţin o „experienţă emoţională" în rândul publicului Se crede că această experienţă emoţională este produsul a două procese integrate (excitarea fiziologică şi activitatea mentală/cognitivă), amândouă părând a fi necesare Cu toate că succesiunea componentei fiziologice şi a celei cognitive este supusă dezbaterii, diferenţa de timp dintre cele două este atât de nesemnificativă, încât agentul publicitar ar trebui de fapt să se întrebe dacă această succesiune chiar există Activitatea mentală sau cognitivă suscitată de reclame poate opera adesea la un nivel subconştient Cu alte cuvinte, activitatea cognitivă iniţiată de aluziile emoţionale dintr-o reclamă poate să se producă atât de rapid, încât individul nu reuşeşte să observe şi să îşi semnaleze procesul aflat în desfăşurare Acest fapt are implicaţii semnificative asupra alegerii procedurilor de testare a strategiei creative Din cauza activităţii mentale inconştiente, tehnicile de adunare a informaţiilor bazate pe auto-dezvăluirea verbală pot fi total ineficiente în măsurarea intensităţii sau tipului experienţei (experienţelor) emoţionale trăite după expunerea la reclamă Excitarea fiziologică cuprinde reacţiile organice active în timpul experienţei emoţionale Deşi se pare că aceasta implică cea mai mare parte a sistemului nervos uman, reacţiile sistemului nervos autonom (SNA), şi mai ales ale ramurii simpatice, sunt considerate a fi cele mai relevante în cazul unei experienţe emoţionale Se obţin de obicei măsurători ale ritmului cardiac, ale presiunii sangvine sau ale pulsului sangvin, ale reacţiei galvanice a dermei (RGD) şi ale respiraţiei; folosirea electromiogramelor (EMG) care măsoară activitatea muşchilor faciali s-a arătat şi ea destul de promiţătoare Câţiva agenţi publicitari cercetează folosirea acestor măsurători în evaluarea publicitară, însă până acum nu au fost stabilite proceduri de testare disponibile pe piaţă care să conţină şi alte măsurători decât pe cele ale activităţii cerebrale Formarea asociaţiilor prin trăirea propriu-zisă a unei emoţii se explică uşor prin teorii de învăţare clasică sau instrumentală De îndată ce elementele creative sau aluziile din reclama unei firme suscită experienţa emoţională, impactul asupra comportamentului de consum poate avea loc Emoţiile generează predispoziţii sau planuri de a reacţiona într-un anumit fel care influenţează puternic modul în care individul va reacţiona de îndată ce se va găsi într-o stare emoţională Totuşi, seria de reacţii posibile asociate cu o anumită emoţie variază în funcţie de individ, datorită pregătirii şi experienţei anterioare În timp ce unii oameni ar putea simţi nevoia să consume un baton de ciocolată când sunt neliniştiţi, alţii ar putea considera că e greu să mănânci ceva când eşti într-o asemenea stare Este evident că atât capacitatea unei serii de aluzii dintr-o reclamă de a suscita o experienţă emoţională, cât şi comportamentul individului aflat într-o stare emoţională se învaţă şi sunt susceptibile de a fi modificate prin publicitate Emoţiile pot fi folosite în mod profitabil pentru a-i învăţa pe consumatori să achiziţioneze marca atunci când se regăsesc în stări emoţionale pe care doresc să le modifice sau să le perpetueze Totuşi, din punctul de vedere al strategiei publicitare, capacitatea unei serii de aluzii publicitare de a stârni o anumită reacţie emoţională ar trebui considerată în general ca preexistentă Cu alte cuvinte, ar fi mult prea dificil să „dresezi" un public să dezvolte experienţe emoţionale noi faţă de elementele creative sau aluziile dintr-o reclamă, cum ar fi, de exemplu, să încerce o stare de tristeţe atunci când este prezentată o scenă veselă Cea mai eficientă abordare este crearea predispoziţiei de a reacţiona faţă de marcă atunci când publicul se află în starea emoţională vizată De aceea, un agent publicitar specializat în reclame pentru dulciuri ar putea dori să poziţioneze o marcă ca lucrul cel mai potrivit pentru a fi mâncat atunci când cineva trece printr-o stare de nelinişte În măsura în care comportamentul de consumare a mărcii de dulciuri modifică o emoţie neplăcută (alungă neliniştea), sau prelungeşte o experienţă emoţională favorabilă (de exemplu, bomboanele „Lady Godiva" pentru sărbătorirea unei aniversări), legătura dintre experienţa emoţională originală şi predispoziţia de a reacţiona va fi întărită Educarea consumatorului şi folosirea emoţiilor Pentru ca emoţiile să fie folosite eficient într-o campanie publicitară, este important să se înţeleagă modurile în care consumatorul formează asociaţii între reacţiile emoţionale şi aluziile de marcă De aceea, cunoaşterea mecanismelor educării consumatorului este esenţială Şi mai important este faptul că tipul de învăţare implicat diferă în funcţie de rolul specific pe care emoţia îl va juca în reclamă Dacă scopul este doar producerea unei reacţii afective, a unei atitudini (de exemplu, plăcere sau respingere) sau a unei imagini a mărcii, succesul procesului de învăţare va depinde de gradul în care aluziile de marcă şi aluziile producătoare de emoţii sunt strâns legate în reclamă Pe de altă parte, dacă mesajul reclamei este menit să comunice un beneficiu emoţional ce rezultă din achiziţia sau consumul produsului, va avea mai mult succes o procedură de învăţare care încorporează întărirea reacţiilor de consum adecvate Întărirea poate juca un rol important nu numai în deprinderea publicului cu aspectele de beneficiu ale produsului, ci şi în formarea predispoziţiilor de a achiziţiona produsul Folosirea emoţiilor pentru a produce reacţii afective În cazul cel mai simplu, o aluzie provocatoare de emoţii poate fi asociată în mod constant cu numele mărcii pentru a produce o reacţie afectivă faţă de produs Psihologii numesc acest fenomen condiţionare clasică sau pavloviană De exemplu, prezentarea repetată a unui produs cum ar fi ţigaretele "Kool" în decoruri plăcute ar trebui, dacă se dovedeşte eficientă, să îl determine pe consumator să asocieze această marcă cu nişte sentimente plăcute, pozitive, de îndată ce zăreşte pachetul de ţigarete într-un raft sau în automat Potrivit condiţionării clasice, aluziile din execuţia creativă care corespund unei ambianţe plăcute ar trebui să fie astfel alese încât să poată produce emoţia dorită Asocierea repetată a ambianţei plăcute (stimul necondiţionat) cu numele mărcii (stimul condiţionat) ar trebui să aibă în cele din urmă ca rezultat provocarea emoţiei condiţionate (reacţie condiţionată), ca în figura 2 Deşi condiţionarea clasică a subiecţilor umani a fost demonstrată cu folosirea unor stimuli variaţi, există unele dubii privind validitatea procedurii Câteva studii au avansat ipoteza că, de fapt, condiţionarea verbală nu se poate obţine dacă subiectul nu este conştient că stimulul condiţionat şi cel necondiţionat sunt voit asociaţi unul cu altul Pe de altă parte, studii recente care au folosit condiţionarea clasică în marketing au determinat reacţii pozitive faţă de un produs în condiţii în care era puţin probabil ca subiecţii să fie conştienţi de tehnica utilizată Comunicarea beneficiilor emoţionale Publicitatea încearcă adesea să prezinte o emoţie ca fiind un beneficiu ce rezultă din consumul sau achiziţia produsului În cazul ţigaretelor "Kool", un scop publicitar ar putea fi să îl învăţăm pe consumator să dezvolte o predispoziţie comportamentală de a reacţiona prin căutarea şi consumul ţigaretelor atunci când trece printr-o stare de nelinişte sau de nefericire, şi nu doar să încerce sentimente fericite când vede produsul (deşi activitatea din urmă ar fi cu siguranţă o condiţie favorabilă ce ar putea foarte bine să încurajeze dezvoltarea predispoziţiilor faţă de marcă) Întărirea joacă un rol central în dezvoltarea predispoziţiilor de a reacţiona Strategia anterioară a condiţionării clasice nu este suficientă pentru a forma predispoziţii comportamentale În procesul descris în figura 3, emoţia declanşatoare este experienţa emoţională suscitată de reclamă În acest context emoţional iniţial, agentul publicitar prezintă predispoziţia comportamentală ţintă (predispoziţia 2) ca fiind cea mai adecvată reacţie pentru a produce "recompensa" finală, adică emoţia-beneficiu (o stare emoţională plăcută) Într-un fel, emoţia declanşatoare este aluzia sau stimulul pentru predispoziţia-ţintă care, la rândul ei, este recompensată de atingerea emoţiei-beneficiu Dacă beneficiul emoţional se dovedeşte a fi un întăritor eficient, el ar trebui să sporească tendinţa publicului reclamei de a fuma ţigarete "Kool" atunci când se regăseşte în starea emoţională declanşatoare Figura 3 Asocierea reacţiilor emoţionale cu aluziile de marcă ar trebui să aibă ca rezultat formarea unei imagini pozitive Este posibil ca experienţa emoţională suscitată de reclamă (emoţia declanşatoare) să fie identică sau diferită de beneficiul emoţional final sugerat de reclamă Teoria tradiţională a motivaţiei, bazată pe principiul "nevoie-privare", precizează că emoţia declanşatoare ar trebui să creeze o "nevoie" care poate fi "umplută" de emoţia-beneficiu De exemplu, frica ar putea fi folosită pentru a-l motiva pe consumator să se angajeze în comportamente care reduc această frică şi determină, prin urmare, destinderea tensiunii Pe de altă parte, consumul ţigaretelor "Kool" poate fi înfăţişată mai curând ca un comportament care prelungeşte o stare emoţională plăcută decât ca un mijloc de a evada dintr-o condiţie neplăcută Va fi nevoie de cercetări aplicate pentru a se determina care este contextul cel mai eficient pentru agentul publicitar Învăţare directă şi învăţare mandatară Teoriile de învăţare clasică sau instrumentală explică cu uşurinţă modul în care sunt dezvoltate asociaţii prin trăirea efectivă a unei emoţii În multe cazuri din publicitate însă, publicul poate să nu trăiască activ emoţia-ţintă, neprimind o întărire imediată pentru comportamentele dezvoltate ca reacţie la reclamă Cu toate acestea, se pare că atitudinile faţă de marcă, reacţia de achiziţie şi cea de consum sunt totuşi învăţate Această formă non-empirică de dezvoltare a unei reacţii de consum poartă numele de "învăţare mandatară" şi poate fi dobândită prin observarea comportamentului unui model din reclamă De asemenea, s-a demonstrat că emoţiile pot fi învăţate şi prin procedee de condiţionare clasică mandatară În această situaţie, s-a arătat că observarea reacţiei emoţionale afişate de un actor generează o experienţă emoţională similară în rândul publicului Campania publicitară AT&T pentru servicii de telefonie interurbană prezintă mai multe clipuri în care actorii îşi exprimă fericirea pe care le-o provoacă o convorbire telefonică interurbană Deşi nu retrăieşte efectiv condiţiile înfăţişate în reclamă, spectatorul poate totuşi să aibă o experienţă emoţională doar observând emoţia afişată de modelul (modelele) din reclamă Învăţarea mandatară pare a fi abordarea predominantă în publicitate Rezumarea strategiei emoţionale Discuţia de mai înainte privind folosirea emoţiilor în strategia publicitară poate fi rezumată în figura 4 Prima dimensiune a tabelului, scopul publicitar, sugerează tipul procedeului de învăţare care ar trebui folosit în reclamă Dacă obiectivul este atitudinea/afectul faţă de marcă sau clasa de produse (ca, de exemplu, în noua campanie a Asociaţiei Naţionale a Cafelei), abordarea cea mai potrivită pare a fi condiţionarea clasică Această strategie ar fi deosebit de relevantă în cazul produselor la care receptarea şi percepţia sunt foarte importante pentru preferinţa faţă de marcă, sarcina primară a campaniei fiind pregătirea consumatorului pentru a reacţiona în faţa aluziilor de marcă (de exemplu, pachetul) sau ale clasei de produse, în scopul luării unei decizii la punctul de achiziţie O abordare din prisma învăţării instrumentale ar fi foarte eficientă atunci când obiectivul publicitar este de a-l stimula pe consumator să achiziţioneze marca în schimbul obţinerii unei anumite stări emoţionale De exemplu, campania "Taster's Choice", care introduce tema "Gust plin de prospeţime pentru clipele pline de prospeţime în care vă savuraţi cafeaua", pare să poziţioneze consumul cafelei "Taster's Chioce" ca activitatea cea mai potrivită pentru a prelungi şi a spori sentimentul intimităţii Un program publicitar care încorporează o temă de tipul "Emoţia ca beneficiu" poate fi o bună strategie de poziţionare Dimensiunea care exprimă implicarea directă sau mandatară a publicului arată dacă în reclamă sunt folosiţi actori sau modele pentru a înfăţişa emoţia În acest stadiu, nu există dovezi care să ateste că abordarea directă ar fi cumva mai eficientă decât învăţarea mandatară în producerea reacţiei dorite S-a dovedit că implicarea (sau instigarea) mandatară eficientă se produce doar atunci când consumatorul acordă atenţie emoţiei actorului şi o înţelege Acest lucru ar influenţa puternic tipul întrebărilor ce trebuie puse în testele de strategie, dacă se alege folosirea emoţiilor sau poziţionarea emoţională Studii preliminare arată că cu cât indivizii au reacţionat mai puternic din punct de vedere emoţional în faţa unei reclame-test, cu atât mai mult au avut tendinţa să-şi amintească de principalele puncte ale strategiei şi să creadă în ele Acest lucru ar implica faptul că agenţii publicitari ar trebui să determine dacă publicul lor trăieşte efectiv emoţia-ţintă şi, de asemenea, dacă publicul simte că modelele din reclamă fac la fel 1 (MUZICă) CRAINIC: Voi sunteţi noua societate americană… 2 …voi sunteţi… 3 (VOCE BăRBAT CÂNTă): Nu renunţaţi la visele voastre 4 CRAINIC: …noua generaţie a cafelei CRAINICă: Pentru că cafeaua e momentul liniştit care vă lasă să gândiţi 5 Cafeaua vă dă timp să visaţi, ca apoi să fiţi gata să înfăptuiţi 6 Nici o altă băutură nu face acest lucru… 7 …precum cafeaua 8 (COR CÂNTă): Nu renunţaţi… 9 …la visele voastre 10 CRAINIC: Alăturaţi-vă… 11 …victorioşilor cafelei 12 (MUZICA STOP) În mod evident, categorisirea de mai sus lasă nerezolvate multe subiecte strategice presante Nu există reguli generale de maximizare a eficienţei utilizării emoţiilor în publicitate, în parte pentru că nu s-a făcut până acum vreun efort în acest sens, în parte pentru că cercetările de bază din psihologie şi marketing nu au reuşit să ofere răspunsuri clare la întrebările vânzătorului Cercetările viitoare asupra utilizării manageriale a emoţiilor în publicitate trebuie să ofere răspunsuri credibile în mai multe domenii vitale În primul rând, emoţii diferite au, în mod clar, niveluri diferite de suscitabilitate Unele pot fi mai uşor de stârnit decât altele Pentru ca emoţiile să fie eficient folosite, trebuie să se aleagă cu grijă emoţia cea mai adecvată - una care se potriveşte cu "tema" mesajului şi este uşor de stârnit Din câte cunoaştem noi, nu există în prezent o măsură sigură a "suscitabilităţii" În al doilea rând, se pune întrebarea: pot fi realizate învăţarea clasică şi cea instrumentală fără existe efectiv o "experienţă emoţională" a consumatorului? Cercetările limitate care au avut în vedere eficacitatea acestor situaţii arată că un spectator care trăieşte efectiv o emoţie este susceptibil să înveţe mai repede şi să dezvolte asocieri emoţionale mai puternice şi mai bine definite (ca, de pilda cele centrate pe o anumită marcă) Aceste rezultate provin însă din cercetări primare şi sunt necesare pe viitor cercetări mai aplicate Activitatea mentală sau cognitivă provocată de o reclamă, poate opera adesea la un nivel subconştient În al treilea rând, se poate lansa speculaţia că anumite clase de produse sunt mai predispuse la o abordare publicitară emoţională decât altele Contextul specific în care este consumat produsul poate avea implicaţii enorme în alegerea celei mai adecvate şi mai eficiente emoţii În cele din urmă: care este rata de eficienţă şi de achiziţie nu numai pentru diferitele emoţii, ci şi pentru diferitele paradigme de învăţare dezbătute mai sus? Indiferent dacă scopurile promoţionale sunt de a produce o imagine de marcă sau anumite obiceiuri de consum, procedurile de învăţare folosite vor prezenta rate temporale de achiziţie diferite Ratele de achiziţie pot varia în funcţie de emoţie Din nou, nu există nici o lucrare empirică într-un context promoţional, care să ofere răspunsuri CONCLUZIE Discuţiile de până acum privind folosirea emoţiilor în publicitate s-au concentrat asupra unei clase limitate de situaţii în care condiţionarea clasică reprezintă o abordare adecvată Din această cauză, aplicabilitatea rezultatelor la acele situaţii în care reclamele creează afecte sau sentimente faţă de produs sau faţă de marcă a fost serios îngrădită Au mai rămas unele utilizări ale mesajelor emoţionale în publicitate care trebuie explorate în continuare Această lucrare arată că emoţiile pot fi utilizate în mod profitabil pentru a-i învăţa pe consumatori să achiziţioneze marca atunci când se regăsesc în stări emoţionale pe care vor să le schimbe sau să le prelungească Folosirea emoţiilor într-o paradigmă de întărire, împreună cu conceptele de instigare directă sau mandatară a acestor stări emoţionale, oferă câteva posibilităţi noi agentului publicitar Deşi cercetările empirice privind strategia cea mai eficientă sunt neuniforme, sperăm că lucrarea de faţă va sprijini dezvoltarea şi testarea definitivă a unei mari varietăţi de utilizări ale emoţiilor în publicitate 